text: وزیرموصوف نے زوردیکر کہاکہ سرحدی علاقوں میں باشندگان کی خیروعافیت اوران کی بنیادی ضروریات کی تکمیل لازمی ہے ۔ انھوں نے ریاستی حکومت کو مشورہ دیا کہ وہ سڑک ، بجلی ، ٹیلی مواصلات ، صحت اور تعلیم جیسے شعبوں کے لئے درکا ر بنیادی سہولتوں اور بنیادی ڈھانچوں کی فراہمی پرخصوصی اورفوری توجہ مرکوز کریں ۔ وزیرموصو ف نے ان علاقوں میں فراہم سہولتوں میں واقع سقم کی شناخت کے لئے سرحدی انتظام کے سکریٹری کی صدارت میں ایک کمیٹی کی تشکیل کرنے کے احکامات صادرکئے ۔ انھوں نے کہاکہ ان تمام کاموں کو تین برسوں ، اوسط مدت کے لحاظ سے تین سے چھ برسوں اور طویل مدت کے لحاظ سے 6سے 10برسوں کے دوان ترجیحاتی طورپرپیش کیاجاناچاہیے ۔ مذکورہ مجوزہ کمیٹی کی یہ تجویز بھی رکھی گئی ہے کہ وہ تمام تروسائل کی تلاش کرکے انھیں ترتیب دے اور انھیں حکومت ہند کی مختلف وزارتوں کے تمام پروگراموں کے ساتھ ہم آہنگ کرے ۔ انھوں نے کہاکہ کمیٹی کوشمال مشرقی کونسل ، وسائل کے دائمی مرکزی پول یعنی این ایل سی پی آر اوربی اے ڈی پی اورمتعلقہ ریاستی حکومتوں کے ساتھ رابطہ قائم کرناچاہیے اور تال میل بناناچاہئے تاکہ تمام ترمقاصد کا حصول ممکن ہوسکے ۔ توقع ہے کہ یہ کمیٹی 31دسمبر ،2017سے قبل اپنی رپورٹ پیش کرے گی۔